Drottningholms slottsteater
Store norske leksikon,Kunst og estetikk,Film, TV og teater,Teater,Internasjonale teaterinstitusjoner
Drottningholms slottsteater er et svensk teater som hører til slottet Drottningholm. Det er det eneste bevarte barokkteateret med forvandlingsscene, og det ble oppført i 1764–1766 av Carl Fredrik Adelcrantz.
I Gustav 3s regjeringstid var teateret åsted for de store operapremierene, mens etter hans død i 1792 var det sporadisk i bruk frem til 1880. Det ble siden stående ubrukt, inntil Agne Beijer organiserte det som teatermuseum i 1922, med et teaterhistorisk bibliotek og et stort bilde- og klipparkiv.Fra 1946 har Drottningholms slottsteater igjen vært tatt i bruk som teater i sommersesongen. Repertoaret består hovedsakelig av musikkdramatikk og ballett fra 1600- og 1700-tallet, der man anvender de ca. 30 bevarte kulissesystemene fra Gustav 3s tid.Ingmar Bergman benyttet seg av teateret som ramme rundt sin filmatisering av Mozarts Tryllefløyten i 1975. Les mer i Store norske leksikon Gustav 3 teater i Sverige Drottningholm